રાધનપુર તાલુકા પંચાયતમાં બીજી ટર્મની પ્રમુખ અને ઉપપ્રમુખની ચુંટણી બાદ સોમવારે બપોરના સમયે સભાખંડમાં નવી સામાજિક ન્યાય સમિતિ અને કારોબારી સમિતિના ચેરમેનની વરણી માટે તાલુકા વિકાસ અધિકારીની અધ્યક્ષતામાં સામાન્ય સભા મળી હતી ત્યારે સભામાં કોંગ્રેસના ૧૨ સભ્યો અને ભાજપના ૫ સભ્યો હાજર રહ્યા હતા ત્યારે સભામાં ૧૧ વિરુધ ૬ સભ્યો થતા ભારે હોબાળો મચ્યો હતો અને જેને લઇ સભા મુલતવી રખાઈ હતી ત્યારે કોંગ્રેસના નારાજ ૬ સભ્યો ભાજપના ૫ સભ્યોનો ટેકો લઇ ફરી તાલુકા વિકાસ અધિકારીની અધ્યક્ષતામાં સભા બોલાવી કોંગ્રેસના ૬ સભ્યો સામે ભાજપ અને કોંગ્રેસના મળી ૧૧ સભ્યોની બહુમતી સાથે બન્ને સમિતિઓના ચેરમેનની વરણી કરાઈ હતી ત્યારે તાલુકા પંચાયત સભામાં સતા પર કોંગ્રેસ હોવા છતાં નારાજ કોંગ્રેસના સભ્યોએ કોંગ્રેસ સાથે તાલમેલ ના સાધી ભાજપનો ટેકો લેતા સતાધારી કોંગ્રેસને બે સમિતિઓ ગુમાવાનો વારો આવ્યો હતો તો કોંગ્રેસ પાસે રહેલ ૧૨ સભ્યો પૈકી સભા બાદ ૪ સભ્યો ભાજપમાં ખેસ ધારણ કરતા કોંગ્રેસ પાસે ૮ સભ્યો રહેતા અને ભાજપ પાસે ૯ સભ્યો થતા કોંગ્રેસ ચાલુ સતાએ લઘુમતીમાં આવી જતા કોંગ્રેસમાં નારાજ સભ્યો પ્રત્યે ભારે રોષ જોવા મળ્યો હતો.